જેમને જોતાં જ વાત્સલ્યથી ભીંજવવાનું મન થાય એવા નિર્દોષ તથા મુગ્ધ એક બાળકને પ્રેસિડેન્ટ ડૉ. પાર્થ ગોલે ઊંચકીને તેના પર હેતની હેલી વરસાવી હતી. આ દરેક બાળકો એકબીજા પર પાણી ભરેલા ફુગ્ગાઓ દ્વારા તથા રંગભરેલા પાણીની પિચકારીઓની છોળો દ્વારા આનંદ માણતા હતા. તથા સ્પંદન પરિવારના સૌ સદસ્યો પણ દરેક પર કોઇ કલર બાકી ન રહી જાય તેનું વિશેષ ધ્યાન રાખીને એકબીજા પર અલગ અલગ રંગો લગાવવામાં મશગૂલ હતા. લાલ, પીળો, વાદળી, ગુલાબી, કેસરી, લીલો એમ દરેક રંગ ઉડાડવામાં આવતા ખુશીઓની વહેંચણીના આ રંગીન પર્વમાં વાતાવરણ પણ રંગબેરંગી બની ગયું હતું.